Scott Michael Foster

Scott Michael Foster (lahir 4 Mac 1985) merupakan pelakon Amerika Syarikat. Beliau dikenali menerusi watak sebagai Captain John Paul "Cappie" Jones dalam siri komedi-drama Greek (2007-2011), Leo Hendrie dalam drama Chasing Life  (2014—2015) dan sebagai Nathaniel Plimpton III dalam Crazy Ex-Girlfriend. Foster juga pernah muncul dalam Californication, Halt and Catch Fire, dan Once Upon a Time.

Kehidupan awal
Foster dilahirkan di Winfield, Illinois. Beliau merupakan satu-satunya anak lelaki dalam keluarganya. Beliau pernah berpindah ke  Highland Village, Texas, dimana beliau mula berminat dengan lakonan seawal di sekolah rendah. Beliau telah bersekolah di Briarhill Middle School, dan Edward S. Marcus High School dimana beliau terlibat dengan pementasan teater sehingga tamat belajar pada tahun 2003. Beliau kemudiannya memasuki Collin County Community College selama satu semester sebelum membuat keputusan untuk berhenti dan mengejar cita-citanya dalam bidang lakonan. Beliau bermain gitar dan merupakan penyanyi utama kumpulan rock indie, "Siren's Eye". Mereka pernah mengeluarkan EP berjudul "Red Room" pada 15 December 2009.

Kerjaya
Foster muncul dalam filim kecil The Beautiful Flowers, sebelum muncul dalam siri komedi-drama, Greek. Siri ini disiarkan dari tahun 2007 hingga 2011. Foster turut pernah membintangi filem bebas, Teenage Dirtbag. Beliau kemudiannya menjadi pelakon undangan dalam Law & Order: LA, Melissa & Joey, Friends with Benefits, The Closer, dan Parenthood.

Pada tahun 2012, Foster muncul dalam musim kelima Californication, dan The River. Pada tahun berikutnya, beliau membintangi siri TV Zero Hour disamping Anthony Edwards dam Carmen Ejogo. Pada tahun2014, Foster mendapat watak dalam siri TV Halt and Catch Fire, dan tahun berikutnya muncul dalam Chasing Life.  Pada tahun 2014 juga, beliau muncul dalam siri Once Upon a Time. 

Pada tahun 2015, Foster mula berlakon bersama Don Johnson and Amber Valletta dalam Blood & Oil. 

Pada tahun 2017, Foster mula muncul dalam siri komedi-muzikal ''Crazy Ex-Girlfriend sebagai Nathaniel Plimpton III.

Rujukan

Pautan luar
 

Kelahiran 1985
Pelakon Amerika Syarikat
Pelakon lelaki Amerika Syarikat
Pelakon filem Amerika Syarikat
Pelakon televisyen Amerika Syarikat
Orang hidup